अचार डालने से पहले आपको यह निश्चित करना होगा कि आपके मर्तबानों में बैक्टीरिया आदि कीटाणु न हों | थोड़े से कीटाणुओं के संपर्क में आने से भी लहसुन का बढ़िया अचार खराब हो सकता है, इसलिए अचार डालने से पहले मर्तबानों को अच्छी तरह से धो कर कीटाणुरहित कर लें | कीटाणुरहित करने के बाद, डब्बों को शेल्फ के ऊपर, रसोई के एक साफ़ कपड़े पर सूखने के लिए छोड़ दें |  डब्बों और उनके ढक्कनों को साफ़ करने का सबसे आसान तरीका है, उन्हें एक डिशवाशर में डाल कर "स्टर्लायिज़" सेटिंग पर धोने के लिए छोड़ देना | अगर आप के पास एक डिशवाशर नहीं है या फिर उसमे "स्टर्लायिज़" की सेटिंग नहीं है, तो आप मर्तबानों और उनके ढक्कनों को 10 मिनट के लिए उबलते हुए पानी में छोड़ दें, जिससे कि वे कीटाणुरहित हो जायें | मर्तबानों को धो कर साफ़ और कीटाणुरहित करने के बाद, उन्हें इस्तेमाल करने के लिए, आप एक  साफ तोंग (एक तरह का चिमटा) या मर्तबानों को पकड़ने के लिए एक ख़ास कैनिंग तोंग का इस्तेमाल करें | मर्तबान या उनके ढक्कन हमारी त्वचा के संपर्क में नहीं आने चाहियें, नहीं तो उनमे बैक्टीरिया जा सकते हैं | लहसुन का अचार डालने के लिए, जैम या जैली के पुराने डब्बों को इस्तेमाल न करें, क्योंकि ये अचार को लम्बे समय के लिए सुरक्षित रखने के लिए उपयुक्त नहीं हैं | इनकी जगह मर्तबानों का इस्तेमाल करें । अगर आप जैम आदि के पुराने डब्बों का इस्तेमाल कर रहे हैं, तो लहसुन के अचार को हमेशा फ्रिज में ही रखें और अचार को 3 महीनों के अन्दर खत्म कर लें | जब तक यह गर्म हो रहा है, आप लहसुन और अचारी मिश्रण को तैयार कर सकते हैं | जब आप भारी मात्रा में लहसुन का अचार डाल रहे हों, तो करीब आधा किलो लहसुन को छीलना एक बेहद थका देने वाला काम होता है | आप चाहेंगे कि लहसुन आसानी से छिल जाये, तो ढेर सारे लहसुन को जल्दी से छीलने के दो आसान तरीकें हैं:   लहसुन को हिलायें | लहसुन की गांठों को तोड़ कर उनकी कलियों को एक धातु की कटोरी में डाल दें | इस कटोरी के ऊपर एक और इसी तरह की कटोरी उलटी रख दें | फिर इन दोनों कटोरियों को एक साथ अपने दोनों हाथों से अच्छी तरह से पकड़ें और इन्हें करीब 30 सेकंड तक तेज़ी से हिलायें | अब लहसुन की कलियाँ पूरी तरह से छिल गयी होंगी !  लहसुन को ब्लांच करें | ब्लांच करने का  मतलब है कि खाद्य पदार्थ को कम समय के लिए उबाल कर तुरंत ठंडा कर देना | तो लहसुन की गांठों को तोड़ कर उन्हें उबलते हुए पानी में करीब 30 सेकंड के लिए डाल दें | फिर उन्हें गर्म पानी में से निकाल कर ठन्डे पानी में डाल दें, ताकि वे पकना बंद हो जायें | लहसुन की कलियों को पानी में ही छील लें | ब्लांच करने के बाद छिलकें आसानी से उतर जायेंगे | पानी, सिरके और नमक को एक पतीले में अच्छी तरह से मिलायें और उसमे एक हल्का सा उबाल आने दें | यह निश्चित कर लें इस तरल मिश्रण में नमक अच्छी तरह से घुल जाये | ब्रायिन तैयार करने के लिए आप स्टेनलेस स्टील, टेफ़लोन (नॉन-स्टिक), चीनी मिट्टी या कांच का पतीला या बर्तन ले सकते हैं | तांबे का बर्तन न इस्तेमाल करें; अगर ब्रायिन में ज्यादा तांबा मिल जायेगा, तो लहसुन का रंग हरा या नीला हो जायेगा |
Prepare the jars for pickling. Put a clean canner on the burner over low heat. Peel the garlic. Prepare the brine.